વેનેઝુએલાએ તાજેતરમાં ન્યૂ બ્લોકચેન આધારિત કરન્સી પેટ્રો અમલી બનાવી છે. ભારત વેનેઝુએલાની આ ઓફર સ્વીકારી લે તો તેને ખૂબ લાભ થઈ શકે છે. કારણ કે ભારત દ્વારા પોતાની જરૂરિયાતનાં ૮૦ ટકા ક્રૂડ તેલની આયાત કરવામાં આવે છે. ભારત દ્વારા વેનેઝુએલામાંથી ક્રૂડ તેલની મોટે પાયે આયાત કરવામાં આવે તો તેનાથી ભાવ ઘટવાથી સ્થાનિક વપરાશકારોને અને રાષ્ટ્રને પણ ફાયદો થઈ શકે છે. વિશ્વમાં કોઈ દેશ દ્વારા સમર્થન આપવામાં આવ્યું હોય એવી પેટ્રો સૌપ્રથમ ક્રિપ્ટો કરન્સી છે. વેનેઝુએલામાં ક્રૂડ તેલનો વિશાળ ભંડાર છે અને તેનું અર્થતંત્ર મોટેભાગે તેની ઉપર જ નિર્ભર છે. વેનેઝુએલામાં ૩૦૦ અબજ બેરલનો અનામત ક્રૂડ તેલનો ભંડાર ધરાવે છે. સાઉદી અરેબીયા બીજા સ્થાને છે અને તેની પાસે ૨૬૬ અબજ બેરલનો અનામત ક્રૂડ તેલનો ભંડાર છે.